NaiveNeuron/SloPal huggingface dataset:
Huba, Mikuláš, poslanec NR SR (2013-03-22):
Ďakujem pekne za slovo. Je skvelé, že z novely zákona, ako sme sa dozvedeli, vypadáva ustanovenie o liberalizácii vstupu motoriek, štvorkoliek, terénnych áut a podobne do lesov. Ale zároveň som aj zhrozený z toho, ako sa do návrhu zákona vôbec mohlo takéto ustanovenie dostať a to, paradoxne, práve zo strany tých, ktorí nás tu len celkom nedávno strašili nárastom počtu bicyklov v našich lesoch. Ďalšia vec, na ktorú by som chcel poukázať – nadviažem na kolegu Hlinu – je ten návrh, čo sa týka zverníc a vylúčenia možností, aby vznikali alebo rozširovali sa zvernice v chránených územiach. V tom chcem tiež podporiť tento pozmeňujúci návrh kolegov Mičovského a Fecka. No a, samozrejme, dôležité sú aj ďalšie tie navrhované zmeny, čo sa týka napr. toho, aby Slovenská poľovnícka komora bola povinnou osobou v zmysle zákona 211/2000 Z. z. o slobodnom prístupe k informáciám, alebo čo sa týka dobrovoľného členstva v komore. Iste, dalo by sa pokračovať, stotožňujem sa aj s tou navrhovanou väčšou reguláciou inštitútu spoločných poľovačiek a podobne. Ďakujem.
Érsek, Árpád, poslanec NR SR (2014-06-06):
Ďakujem za slovo. Ja by som sa vrátil pôvodne k tomu, čo odznelo od pána Nagya, že obce by mali, obce a mestá dostať väčšiu kompetenciu v tom, aby mohli konať. Ja myslím, že všetko so všetkým súvisí a teraz že dostali aj kompetencie na prospešné práce. Práve tam vidím tú možnosť, že to vedia aj zabezpečiť a zabezpečia to práve z tých peňazí, ktoré oni potom vyúčtujú tomu, kto ten pozemok zanedbal a oni o tom najviac, najlepší prehľad majú. Dovoľte mi, aby som povedal, že Slovensko patrí na počet obyvateľov na najväčšie množstvo alergikov, čiže ľudia, ktorí sú chorí nejakým spôsobom na alergie, čo je veľmi nepríjemná choroba. Mám s tým skúsenosti aj v našej rodine a myslím si, že to je len jeden pozitívny krok k tomu, aby sme ich vedeli obmedziť, lebo fakticky vždycky už nám v rozhlase hlásia hrozby, ktorá kvetina, burina kvitne a aby upozornili alergikov. To je jedna vec. A na druhej strane, toto je aspoň jeden pozitívny krok k tomu, aby sme mohli zabezpečiť, možno prispejeme k tomu, aby na Slovensku bolo menej, menej alergikov. Ďakujem pekne.
Paška, Pavol, predseda NR SR (2013-02-05):
(Hlasovanie.) 140 prítomných, 62 za, 77 proti, 1 sa zdržal. Návrh sme neschválili.
Suja, Miroslav, poslanec NR SR (2021-05-14):
Ďakujem za slovo. Pán podpredseda (predseda, pozn. red.), dobre ste povedal, že pani ministerka hovorí o ambicióznosti. Je ambiciózna. Viete, kedy je a0mbiciózna? Len keď jej horí pod zadkom a keď hu odvolávame. Tak vtedy je taká ambiciózna, všetko sľúbi, všetko hovorí. Viete, bola by to vtedy podpásovka od vás, keby ste vy boli zahlasovali za to odvolanie, hoci ste mali veľa dôvodov, a nespravili ste tak, lebo si vážite koaličnú zmluvu a vážite si nejakú koalíciu. Klobúk dole. Ja by som tak vtedy nebol urobil. Tak už sa nemohla vyhovárať, že chcete niekoho dostať z basy, lebo ste hu podržali a to je v priečnom rozpore s tým, ako ste hlasovali. Tak teraz je už niečo iné, teraz už aby sme sa my nedostali do basy, tak zato chceme tento zákon alebo tento návrh podporiť pani Hajšelovej. Nie už, že niekoho chceme dostať vonku, ale zato, aby sme sa niektorí z nás nedostali. Pani ministerka, tieto hypotetické vaše úvahy...
Čepček, Martin, poslanec NR SR (2023-06-27):
Ďakujem pekne. Ja som rád, pán kolega, že sa rozširuje možnosť aj pre rodičov, ktorí majú deti do 6 rokov. Tak ako som to už povedal aj medzi štyrmi očami, že očakával som, že ten vek dieťaťa mohol by byť aj väčší. Myslím tým 8 – 10 rokov, keďže do 6 rokov sa často stáva, že manželky, resp. matky zostávajú na predĺženej materskej dovolenke a tie úvery zo Štátneho fondu rozvoja bývania si berú potom až po nejakých 2 – 3 rokoch, kedy opätovne začnú pracovať. To znamená, keby tam bolo 8 rokov alebo 10 rokov, bolo by ešte lepšie, ale musím poďakovať aj za toto, keď neprší aspoň kvapká.
Klus, Martin, podpredseda NR SR (2019-12-04):
Ďalší v rozprave vystúpi pán poslanec Heger.
Číž, Miroslav, podpredseda NR SR (2015-06-24):
Faktická poznámka pán poslanec Blaha. Uzatváram možnosť prihlásiť sa s faktickou poznámkou. Máte slovo, pán poslanec.
Frešo, Pavol, poslanec NR SR (2012-05-03):
Ďakujem pekne za slovo, pani predsedajúca. Kolega Štefanec hovoril o tom, že naozaj ambicióznejší cieľ by si mohla postaviť táto vláda. Ja by som chcel na to poukázať, že keďže dostala tak obrovskú dôveru, a máme tu vyše a máme tu vyše 80 či 83 poslankýň, poslancov strany SMER, tak rovnako by som čakal taký hlbší projekt, pod ktorý by sa táto vláda rada podpísala v priebehu štyroch rokov. Takúto šancu zatiaľ nemala žiadna vláda od vzniku Slovenskej republiky a toto je niečo, čo mi v tomto programovom vyhlásení vlády vyslovene chýba, a neviem teda, že či je to strop strany SMER, čo dokázala ponúknuť, ale čakal by som niečo ďaleko, ďaleko viac ambicióznejšie. Ďakujem veľmi pekne.
Lackovič, Marek, poslanec NR SR (2023-12-06):
Ďakujem pekne. Dňa 22. 8. 2023 bola na návrh poslancov strany SMER zvolávaná mimoriadna schôdza parlamentu s cieľom prijatia uznesenia o kompenzácii výpadku príjmu samospráv. Robert Fico vtedy apeloval na úradnícku vládu, aby uvoľnila z rozpočtu na rok ´23 108 miliónov eur na, citujem, zastavenie dramatického zhoršovania situácie samospráv. Vtedajšia vláda však vyčlenila len polovicu týchto prostriedkov. Dovolili sme si preto pripomenúť a pripraviť rovnaký návrh uznesenia, ktoré vtedy predložil Robert Fico. Teraz konečne môžu poslanci vládnej koalície doplatiť samosprávam zvyšných 54 miliónov eur z rozpočtu na rok ´23. Dámy a páni z vládnej koalície, ukážte, že záujem o samosprávy bol z vašej strany úprimný a nešlo len o predvolebnú kampaň. Schváľte svoje vlastné uznesenie, ktoré ste len pred štyrmi mesiacmi sami predkladali. Žiadam preto teda o zaradenie nového bodu programu, ktorým je návrh uznesenia... (Prerušenie vystúpenia časomerom. Potlesk.)
Glváč, Martin, podpredseda NR SR (2016-10-25):
Pán poslanec Sopko.
Figeľ, Ján, podpredseda NR SR (2012-08-01):
Ďalší, nech sa páči, pán poslanec Hlina.
Laurenčík, Milan, podpredseda NR SR (2020-12-09):
Ďalší písomne prihlásený je pán Boris Susko, sa vyjadril, že bude reagovať až v druhom čítaní, preto stráca úplne poradie. A teraz sa pýtam, či sa chce niekto prihlásiť do rozpravy ústne. Nech sa páči. Končím možnosť prihlásiť sa do rozpravy. Prihlásili sa dva páni poslanci. Nech sa páči, pán poslanec Juraj Gyimesi.
Suja, Miroslav, poslanec NR SR (2021-06-18):
Som rád, že prišiel takýto návrh zákona, a samozrejme vítam aj pozmeňovák kolegu. Poslanci hnutia REPUBLIKA toto radi podporia, lebo to uľahčí dosť podnikateľom služby. Ale do budúcna ste hovorili, že by sa tam malo ešte niečo upravovať. Pán kolega, ja by som pri niektorých veciach, ako vítam, že je možnosť určiť si dobu, škoda, že to neni na dobu neurčitú. Ja som sa len chcel spýtať, či je možnosť opakovane za sebou si predlžovať tú živnosť ako pozastavenie živnosti bez toho, že by bolo medzi tým nejaké obdobie, to som nepostrehol, možnože tam je. Vítam tú možnosť, že to je na tú časovú dobu, že si to určíte sám, aj keď tá na neurčitú podľa mňa by bola lepšia, ale dobre. Čas predaja. Áno, čas predaja je problém. Čas predaja veľakrát obce berú osobne a podľa toho, kto o to žiada. Ja si myslím, že toto by sa malo riešiť aj pri tých sankciách a ak obce diskriminujú niektoré prevádzky, či už z osobných alebo akýchkoľvek dôvodov, mali, alebo mestá, mali by byť postihnuté, nielen tí podnikatelia. Uvediem príklad. Benzínová pumpa má bar, do rána ľudia tam môžu sedieť, je to 24 hodín denne otvorené, potom robia bordel. Penzión má bar, je to ubytovateľská služba, do rána takisto v tom penzióne ľudia sa môžu zabávať, potom robia tí zákazníci problém. Vedľa je kaviareň, ale tá už nemôže mať. Podľa mňa tu dochádza k diskriminácii tejto kaviarne, keď tieto dve prevádzky môžu mať. A na rovinu. Priamo v prevádzkach málokedy rušia prevádzky nočný kľud. Tie prevádzky málokedy, lebo sú odhlučnené, sú spravené tak, že po určitej dobe sa tie terasy zavrú, stiahnu sa ľudia dovnútra. Väčšinou nočný kľud rušia tí zákazníci, ale to sú už aj z iných prevádzok, ktoré majú povolenie, ktorí sa rozpŕchnu po tom meste. Takže toto či by sa dalo do budúcnosti nejako riešiť, lebo ja vidím v tomto problém. Problém, že je tá diskriminácia prevádzok a problém, že ten, rušenie nočného kľudu je potom ... (Prerušenie vystúpenia časomerom.)
P. Hrušovský, podpredseda NR SR: (2002-02-12):
(Hlasovanie.) 106 prítomných, 98 za, 2 proti, 5 sa zdržalo, 1 nehlasoval. Návrh sme schválili.
Laššáková, Jana, doterajšia podpredsedníčka NR SR (2016-03-23):
Pán poslanec Tibor Jančula.
Jurinová, Erika, podpredsedníčka NR SR (2015-11-27):
Ďakujem pekne. Áno, len ten, kto to naozaj zažil na vlastnej, na vlastnej koži, vie najlepšie povedať o tom, čo prežíval, ako sa s tým celý život vedel alebo nevedel vysporiadať. My, ktorí sme to počuli z rozprávania, medzi nich patrím teda aj ja, si však uvedomujem naozaj ťaživú situáciu celých rodín, celých generácií rodín, ktoré trpia tým, že ich rodičia boli vyhodení z práce, ktorú, na ktorú boli odborne zdatní, pripravení, robili ju dobre, dôstojne, len preto, lebo nevyhovovali minulému režimu, museli ísť robiť na úplne podradné práce, nevraviac o tom, že čo všetko, vlastne im to, že robili za úplne, takmer za nič, ledva vyživili svoje rodiny, ich deti boli odstavené od ďalšieho vzdelávania a kvalitnejšej ďalej práce. Proste malo to naozaj rad konzekvencií, ktoré na to prvotné zastrašenie a prenasledovanie doplácali. Preto si myslím, že aj po tých 26 rokoch je to stála alebo malo by to byť pre nás takou horúcou témou, a ľuďom, tým pár žijúcim ľuďom, ktorí ešte majú naozaj v živej pamäti, ako to bolo, nechávať, treba vytvoriť priestor, jednak ich odškodniť aj finančne, aj morálne, ale nechať priestor, aby mohli tieto svoje smutné príbehy rozprávať mladým, ktorí to už naozaj iným spôsobom, ako rozprávať, nemajú šancu zachytiť.
T. Cabaj, podpredseda NR SR: (2010-03-09):
Pán poslanec bol jediný prihlásený do rozpravy, vyhlasujem  rozpravu za skončenú. O jeho návrhu budeme hlasovať v rámci jednotlivých hlasovaní o 17.00 hodine. Prerušujem rokovanie o tomto bode programu. A budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa zriaďuje Slovenský historický ústav v Ríme . Návrh zákona je pod tlačou 1440 a spoločnú správu výborov máme ako tlač 1440a. Dávam teraz slovo pánu poslancovi Rydlovi, aby za skupinu poslancov návrh odôvodnil. Nech sa páči, pán poslanec, máte slovo.
Jurinová, Erika, podpredsedníčka NR SR (2014-02-05):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Chce sa niekto do rozpravy prihlásiť ústne? Nie je tomu tak. Vyhlasujem všeobecnú rozpravu za skončenú. A, pán navrhovateľ, chcete sa vyjadriť? Nie. Pán spravodajca požiadal o zaujatie stanoviska. Nech sa páči.
Jurinová, Erika, podpredsedníčka NR SR (2014-02-11):
Vážené pani poslankyne, vážení páni poslanci, pokračujeme v popoludňajšom rokovaní deviateho dňa 29. schôdze Národnej rady Slovenskej republiky v prerušenej rozprave o Zameraní zahraničnej a európskej politiky Slovenskej republiky na rok 2014 (tlač 764). Nech sa páči, pán minister, zaujmite miesto pre navrhovateľa. A poprosím spoločného spravodajcu zo zahraničného výboru, je tu písaný, aha, zastupuje pán poslanec Krajkovič, aby zaujal miesto určené pre spravodajcov. Dávam teraz priestor prihlásiť sa do rozpravy ústne. Do rozpravy je prihlásených 13 poslancov, 12 poslancov. Uzatváram možnosť prihlásiť sa. (Reakcie z pléna.) Aha, áno, 14. Takže budem čítať: pán poslanec Sulík, Štefanec, Mikloško, Hlina, Blaha, Huba, Kuffa, Hraško, Procházka, Viskupič, dvanástku neviem, kto bol, pán Sulík, Droba, pani poslankyňa Horváthová ukončuje. Takže 15. (Reakcie z pléna.) Ešte raz vás poprosím. A poradie číslo jedna, dva sú procedurálne návrhy žeby? Dobre, takže sedí to? Áno, všetci ste sa tam našli? (Reakcia z pléna.) Tie prvé dva, ešte raz, sú procedurálne návrhy, ale ktoré nevidíme. Páni technici. Pán Sulík a pán Viskupič, máte procedurálne alebo ho zrušíte? (Reakcie z pléna.) Dobre. A teda do rozpravy je tým pádom 13 poslancov prihlásených. Uzatváram možnosť prihlásiť sa. A nech sa páči, poprosím do rozpravy prvého prihláseného rečníka pána poslanca Štefanca.
Remišová, Veronika, poslankyňa NR SR (2017-06-15):
Ďakujem kolegovi Viskupičovi, že navrhol verejnú voľbu. Myslím si, že poslanec by sa mal zodpovedať za svoje rozhodnutia pred občanmi a zvoliť, a voľba riaditeľa do verejnoprávnej televízie je určite jednou z najdôležitejších volieb počas tohto volebného obdobia. A presne tak ako kolega Viskupič povedal, áno, tak nech sa ukáže, že či strana SMER zvolí spoločne so stranou SNS, či zvolia svojho riaditeľa vďaka hlasom, ktoré im dodá fašistická strana.
Hrnko, Anton, poslanec NR SR (2016-04-21):
Ďakujem, pán predsedajúci. Pán poslanec, viete, Jožo Ráž má jednu peknú pesničku a v nej sa hovorí, že oblečte si dresy, aby bolo jasné, kto za koho kope. Viete, Číňania, myslím, že to hovoria, že keď niečo má perie ako kačka, kváka ako kačka, má zobák ako kačka, určite je to kačka a nemôžete od kačky čakať, že bude gágať. To znamená, keď si všetci oblečiete dresy a postavíte sa vedľa tých organizácií, ktoré vás tak klasicky a veľmi krásne hodnotia, tak zistíte, že skutočne všetci máte rovnaké perie, tak asi nemôžeme od vás čakať, aby ste sa správali ako tie iné, nechcem sa zle vyjadriť, aby som vás neurazil, spoločenstvá, ktoré nosia iné dresy. To je jedna vec, ktorú som na vaše vyjadrenie chcel povedať. Druhá vec je, pán poslanec, odporučil by som vám, aby ste sa išli pozrieť do južných Čiech. Je to nádherná krajina, ale môžete tam uvidieť niečo, čomu sa hovorí umierajúca dedina. Agrosektor nie je len o tom, že produkuje mlieko a jabĺčka. Agrosektor je aj o udržateľnosti života. Takže keď sa niečo robí týmto smerom, tak ide aj o to, aby nám dedina neumrela. A ešte by som chcel odkázať tým, ktorí budú teraz po mne nasledovať, aby povedali len jedno. Pán poslanec, aj na vás platí to, čo som v tomto parlamente povedal už 30, 20, 15 ráz, pretože stále tí istí a tí sami opakujú to isté. Takže možno by aj ušetrili čas, keby povedali, prečítajte si to, čo som povedal včera, 24-krát, a nemusia to povedať znova.
Hort, Milan, podpredseda NR SR (2011-12-14):
Darina Gabániová sa ďalej prihlásila s faktickou poznámkou, nech sa páči.
Figeľ, Ján, podpredseda NR SR (2012-06-26):
Ďakujem pekne. S reakciou, pani kolegyňa Nicholsonová.
Ferenčák, Ján, poslanec NR SR (2022-04-27):
... keďže už pred mesiacom som tento pozmeňujúci predložil....
Ňarjaš, Erik, poslanec NR SR (2020-11-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Prosím, dajte o mojom návrhu, pán predsedajúci, hlasovať.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 145 poslancov, za 84, proti 21, zdržalo sa 40 poslancov. Konštatujem, že sme v treťom čítaní . Pýtam sa, či sa hlási niekto do rozpravy v rámci tretieho čítania. Nie. Vyhlasujem rozpravu za skončenú.
Gašpar, Tibor, poslanec NR SR (2024-02-08):
Budeme hlasovať o bode 224 druhého pozmeňujúceho návrhu poslanca Galka.
Pellegrini, Peter, predseda NR SR (2015-09-22):
Prezentujme sa a hlasujme o zákone ako o celku s odporúčaním gestorského výboru schváliť. (Hlasovanie.) Prítomných 132 poslancov, za hlasovalo 81, zdržalo sa 51. Konštatujem, že Národná rada schválila vládny návrh novely zákona č. 351/2001 Z. z. o elektronických komunikáciách. Panie poslankyne, páni poslanci, chcel by som vás požiadať ešte o jedno spresnenie, odsúhlasenie zmeny programu 54. schôdze. Mylne som vás informoval, že ak by náhodu dnes prišli na rad body pána ministra vnútra, že by sme ich prerokovali až zajtra. Navrhujem, aby to bol konkrétny deň, a to budúci týždeň v utorok 29. septembra o 8.30. Sú to body od 53 až 57, vrátane bodu 56, o ktorom sa rozhodne pán minister sám. Je všeobecný súhlas? (Súhlasná reakcia z pléna.) V utorok o 8.30, 29. septembra. Ďakujem veľmi pekne. Pán predseda Blaha.
Lipšic, Daniel, poslanec NR SR (2016-09-08):
Pred tým, ako bola obedná prestávka, sa vyjadrovala k pani poslankyni Nicholsonovej vo faktickej poznámke pani poslankyňa Vaľová. (Reakcia predsedajúceho súbežne s rečníkom.) Nikto ju, ja len hovorím, nikto ju neprerušil. A ten problém je, že ak tu je reálny pocit, aj reálne, konkrétne skutky predsedajúcich, že sa inak pristupuje ku poslancov koalície a opozície, tak je to problém. Je to problém. Poslanci opozície sa musia striktne venovať všetkému, vo faktickej reagovať striktne na predrečníka, a poslanci koalície majú voľný štýl. To nie je v poriadku podľa mojej mienky.
Kresák, Peter, poslanec NR SR (2016-12-01):
Ďakujem pekne, pán predsedajúci. Kolegyne, kolegovia, rád by som sa tiež zapojil do tejto diskusie svojím takým osobným pohľadom na túto vec. Ja, samozrejme, ako právnik musím konštatovať, že je legitímne, keď sa diskutuje o akomkoľvek volebnom systéme, ale tiež musím povedať, že, samozrejme, každý z tých volebných systémov, o ktorých sa tu doposiaľ hovorilo, má svoje výhody aj svoje nevýhody. To je už ale viac asi otázka politologická, ako otázka právna. Ja možno iba chcem dať do pozornosti a možno ak by snáď do análov jednu vec. Predrečníci a vlastne aj kolega, na ktorého teraz reagujem, vlastne spomínal alebo videl iba dve alternatívy, vlastne väčšinový systém jednokolový alebo dvojkolový, výhody a nevýhody. O tom by sme mohli hovoriť pomerne dlho. Kolega Klus to tiež spomínal, ale, žiaľ, nezaznela tu ešte jedna vec, ktorú ja práve pokladám za potrebné povedať a o ktorej by sme možno mali rozmýšľať do budúcna. A to je systém, ktorý umožňuje práve spájať to pozitívne a nie spájať sa voči niekomu. A to je veľmi jednoduchý systém, systém alternatívneho hlasovania. Je to moderný systém, ktorý prinieslo vlastne 20. storočie, dalo by sa povedať, a on ide nad rámec týchto klasických väčšinových volebných mechaník. Toto alternatívne hlasovanie dáva možnosť každému voličovi zoradiť kandidátov podľa prvej, druhej, tretej a ďalšej preferencie. A pokiaľ sa v prvom kole, teda pri prvom sčítavaní, lebo to je jednokolový systém, nedosiahne žiadny kandidát, pokiaľ nedosiahne nadpolovičnú väčšinu, potom sa mu v druhom sčítavaní vlastne pripočítajú prvé a druhé preferencie. Robí sa tak až dovtedy, pokiaľ kandidát nezíska nadpolovičnú väčšinu. Nemusia sa opakovať voľby. Je to jednokolový systém, ale dokáže ten systém spájať tie pozitívne preferencie občanov. Nehovorili sme o tom, alebo teda nehovorilo sa o tomto systéme v rámci prípravy tejto novely, ale ja pokladám za veľmi potrebné správne možno... (Prerušenie vystúpenia časomerom.)
Hrušovský, Pavol, predseda NR SR (2011-10-21):
Hlasujeme, páni poslanci, o návrhu uznesenia, ktorým Národná rada berie správu o poľnohospodárstve a potravinárstve za rok 2010 na vedomie. (Hlasovanie.) 145 prítomných, 78 za návrh, 2 proti, 63 sa zdržalo, 2 nehlasovali. Návrh sme schválili. Poprosím pána poslanca Martináka, aby predložil návrh uznesenia k prerokovávanej Správe o lesnom hospodárstve Slovenskej republiky za rok 2010 (tlač 508).
Danko, Andrej, predseda NR SR (2020-02-25):
Vážené panie poslankyne, prosím vás, kľud.
R. Fico, predseda vlády SR: (2009-12-03):
Neprítomný je z dôvodu zahraničnej pracovnej cesty minister zdravotníctva, zastupuje ho minister kultúry pán Maďarič. Na zahraničnej pracovnej ceste je minister hospodárstva, zastupuje ho minister dopravy, pôšt a telekomunikácií Ľubomír Vážny. Služobne mimo Bratislavy na pracovnej ceste je minister výstavby a regionálneho rozvoja, zastupuje podpredseda vlády a minister školstva pán Mikolaj. Otázky nie sú na ministra zahraničných vecí pán Lajčáka, ktorý je na zahraničnej pracovnej ceste. Plánované pracovné aktivity v zahraničí realizuje aj minister obrany Jaroslav Baška, naňho takisto nie sú žiadne otázky postavené. Pán predseda, som pripravený v stanovenom 15-minútovom limite odpovedať na otázky poslancov Národnej rady.
Grendel, Gábor, podpredseda NR SR (2022-06-22):
Pán poslanec Faič s faktickou poznámkou.
Grendel, Gábor, podpredseda NR SR (2021-03-17):
S reakciou na faktické poznámky, pán poslanec Beluský.
Sulík, Richard, predseda NR SR (2011-10-11):
To som porozumel a nech sa páči, máte teraz slovo.
Čekovský, Kristián, poslanec NR SR (2023-03-23):
Rád by som pripomenul kolegom a členom teda výboru pre kultúru a médiá, že o dvanástej pokračujeme alebo teda máme rokovanie výboru v rokovacej miestnosti. Ďakujem.
B. Bugár, podpredseda NR SR: (2003-01-14):
(Hlasovanie.) Prítomných je 121 poslancov, za návrh 114, proti 1, zdržali sa 4, nehlasovali 2. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďakujem aj pánovi podpredsedovi vlády, aj pánovi spravodajcovi. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa) a ktorým sa mení zákon Národnej rady Slovenskej republiky č. 145/1995 Zb. o správnych poplatkoch v znení neskorších predpisov. Návrh zákona ste dostali ako tlač 125, návrh na jeho pridelenie výborom máte v rozhodnutí číslo 100. Za skupinu poslancov návrh zákona uvedie pán poslanec František  Mikloško. Nech sa páči, máte slovo.
Gašpar, Tibor, poslanec NR SR (2023-11-23):
Nebojte sa, ja nevyužijem celé dve minúty. Pokúsim sa byť tak, aby som bol v tých dvoch minútach. Takže teraz tá reakcia. Bol som tu upozornený pri mojom dlhšom prvom vystúpení, že nejdem k veci. No to, čo bolo povedané zo strany pána poslanca Krúpu, to boli jablká, hrušky, slivky dokopy. Ale vo vzťahu ku téme, a teda ku postupu pána ministra vnútra tam bolo veľmi málo. Ja budem, sa pokúsim, pokúsim sa rýchle reagovať. Hovoríte o čistkách v polícii. Ja hovorím o klasickej personálnej výmene, ktorá je vždy po výmene ministra vnútra, ktorý si vyskladáva svoj tím na to, aby mohol riadiť vnútro a zabezpečiť vnútornú bezpečnosť tak, ako mu to ukladajú hlavné úlohy, ktoré plní ministerstvo vnútra. Čo sa týka postupu voči šiestim obvineným a počuli sme aj ďalším obvineným policajtom, to bola len náprava nezákonného stavu, ku ktorému sa ešte vyjadrím. A tá mala prísť v čase, keď boli právoplatne obvinení. Potom ste tu spomenul nejaké zastrašovanie cez kauzu policajta Koteka a zaisťovaciu akciu. Chcem vám len pripomenúť, že v čase, keď ste bol predseda brannobezpečnostného výboru, tak sme čítali dôkazy o tom, že sa písali fiktívne a vymyslené úradné záznamy, aby mohli do zaisťovacích akcií voči ľuďom spájaným so SMER-om používané byť násilné alebo invazívne prostriedky, ako sú kukláči a podobne, na základe vymyslených úradných záznamov. A výbor sa kvôli tomu nezvolával. Ešte jeden prípad spomeniem. Dvakrát išli na domovú prehliadku ku policajtovi Kučerkovi keď... (Prerušenie vystúpenia časomerom.)
K. Tóthová, poslankyňa: (2005-12-06):
Napriek tomu nechápem, prečo sa niektoré položky vôbec zvyšujú. Ja vystúpim a dám návrh na ponechanie niektorých položiek v takej sadzbe ako doteraz, zdôvodním prečo, lebo skutočne tam niet dôvod na zvýšenie. Je tu niekoľko dôvodov uvedených predkladateľom, ako zrýchlenie konania, menší nápad a podobne, ale ako čertovo kopýtko vytŕča jediný dôvod – nájsť peniaze do štátneho rozpočtu a to znovu uvrhnúť na plecia občanov. Pretože predovšetkým tí budú zákonom postihnutí. Obrátiť sa na súd na ochranu svojich práv nie je prepychom, ale je ústavným právom občana. A s takými vysokými položkami, ako prišla vláda, znemožňuje realizáciu tohto ústavného práva – a to nie je dobré.
Zmajkovičová, Renáta, podpredsedníčka NR SR (2012-10-17):
S reakciou pán poslanec Fronc.
Glváč, Martin, podpredseda NR SR (2019-10-16):
Vážené panie poslankyne, vážení páni poslanci, otváram druhý rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie nepožiadal žiaden poslanec. Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 1590, spoločná správa výborov má tlač 1590 (pozn. red.: správne „tlač 1590a“). Poprosím ministra hospodárstva Petra Žigu, aby vládny návrh zákona uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov , tlač 1590.)
Viskupič, Jozef, poslanec NR SR (2015-02-18):
Ďakujem. No o tom „křoví“ by som pomlčal. Ale, pán kolega Cicoň, konečne ste to priznali aj z vašej časti, že pán minister sa domáha svojich práv a domáhal. To tu doteraz nezaznelo. Čiže verím, že máte viac informácií ako ja, a viete, ako minister konal a koná do dnešného dňa, keď sa aj dnes domáha svojich práv, a domáhal sa, keď chcel zabrániť, resp. svojím privatizačným projektom znemožniť Penťákom sprivatizovať, a potom následne vstúpil do strany, ktorá celú alebo veľkú časť svojej histórie obetovala alebo snažila sa zabrániť privatizácii. Pán kolega Jasaň, či porušil zákon. Ja som sa vám snažil povedať, že naozaj je rozdiel medzi legálnosťou a legitimitou, a dokonca ja som rád, že sa právnici už vyjadrujú k tomu, lebo skúste normálne, skúste mi povedať, že kto to čítal z vás, toto. A čítali ste ten bod 15? Viete si, viete si vy prestaviť, že v rozvodovom konaní alebo v akomkoľvek inom sa nerozvádzajú dvaja ľudia podľa tejto argumentácie, ale tí advokáti, ktorí ich zastupujú? To je v tom bode 15 napísané, čiže verím tomu, že je to normálne blbosť. A preto si myslím, že nikto pod to nedal svoje meno, lebo keď tu bude a možno keď to niekto podrobí hlbšej analýze, tak sa tých blbostí nájde viacej. No a záverom. Ja som, ja si myslím, že pán predseda parlamentu Pellegrini sa veľmi uponáhľal, keď chcel vyriešiť emotívnu situáciu a povedal, že pán minister v úvodnej reči povie, kto to písal, pretože asi ani sám nemal vtedy noty, že to povedať môže, lebo blížime sa ku koncu a stále to nevieme. Tak neviem, kde je problém.
V. Jasaň, poslanec: (2007-06-19):
Predseda Národnej rady Slovenskej republiky svojím rozhodnutím č. 336 z 11. júna 2007 pridelil návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru (tlač 337), na prerokovanie Výboru Národnej rady Slovenskej republiky pre obranu a bezpečnosť v termíne ihneď. Výbor Národnej rady Slovenskej republiky pre obranu a bezpečnosť predložený návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru, prerokoval na svojej 18. schôdzi dňa 12. júna 2007 a v prijatom uznesení č. 64 odporučil Národnej rade Slovenskej republiky vysloviť súhlas, aby vládny návrh zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru, Národná rada Slovenskej republiky prerokovala v skrátenom legislatívnom konaní na svojej 11. schôdzi.
Hort, Milan, podpredseda NR SR (2010-09-10):
Vážené kolegyne a kolegovia, ja som sa dnes zúčastnil poslaneckého grémia, kde to čo som povedal vo svojom vystúpení, bolo výsledkom poslaneckého grémia. Richard Sulík dal návrh a zástupcovia všetkých poslaneckých klubov vládnej koalície povedali názor, že takýmto spôsobom nie. Pán Procházka, ja som bol ten, ktorý som včera povedal, že keby sme včera hlasovali, tak to by bola zbabelosť. Ale potom čo sa vo včerajších večerných hodinách udialo, čo považujem za prejav politickej kultúry, tak si myslím, že nebránilo nikomu, aby sem prišiel a vyjadril svoj názor hlasovaním. Za tým si stojím. A keď si spomeniem na všetko, čo sa okolo imunity dialo, ja som sám hlasoval za 13 rokov čo som v parlamente o zrušení imunity, možno 7-krát alebo 8-krát a nikdy som nehľadal kľučky. Dokonca ani vtedy, keď som prišiel ako novic do parlamentu tesne po tom, ako bol unesený prezidentov syn štátnou mafiou, tak aj vtedy som sa rozhodol, že musíme posúvať aj politickú kultúru vyššie a že buďme si rovní, napriek rizikám, ktoré v tom období to so sebou prinášalo. Dnes to čo tu predvádza strana SMER od samého začiatku ako prišiel tento návrh do parlamentu, nie je nič iné, len obštrukcie. Bohužiaľ včera sme im dali na to príležitosť, aby to slávnostne zakončili, ten svoj postoj, ale dnes už táto príležitosť neexistuje. Ja vás vyzývam aj vzhľadom na skutočnosť, že si nevieme uvedomiť jednu vec. To je vládny návrh zákona, s ktorým takto nemôžeme manipulovať, my, ako parlament. Je to vládny návrh zákona, ktorý, keď skončila rozprava, sa má o ňom hlasovať, pokiaľ vláda nevyjadrí iné stanovisko. A urobili sme podľa mňa maximum, čo sme urobiť mohli. Ďakujem za pozornosť.
Kollár Boris, predseda NR SR (2021-02-05):
... k predrečníkovi a nie k pánovi ministrovi. Prosím vás, nezneužívajte faktickú poznámku. Prosím vás, pani poslankyňa.
B. Bugár, podpredseda NR SR: (2005-05-25):
(Hlasovanie.) Prítomných 133 poslancov, za 25, proti 64, hlasovania sa zdržalo 44 poslancov. Konštatujem, že ani bod 95 sme neschválili.
Dostál, Ondrej, poslanec NR SR (2020-05-13):
Ďakujem kolegom za reakcie, a teda kde sú všetci poslanci. No, ako boli tu, keď hovorila pani verejná ochrankyňa práv, ale ja sa ani teda nečudujem poslancom, niektorým, že keď pozerám, že polovica zvyšných prihlásených sú, sú poslanci fašistickej strany, že nemajú až takú veľkú potrebu sedieť v sále. Niektorí tu možno sedia len z úcty k pani verejnej ochrankyni práv, nie že by ich až tak zaujímalo, že na aké ďalšie hejky využijete, využijete tú správu. A pán poslanec Taraba povedal, teda spochybnil, spochybnil prístup pani ombudsmanky. Povedal, že pani prezidentka Čaputová to nevydržala, zdvihla sa a odišla. No tak aspoň by ste nemuseli klamať a zavádzať. Pani prezidentka si vypočula celé vystúpenie pani verejnej ochrankyne práv a pani prezidentka sem neprišla, aby počúvala naše vzájomné prekáračky. Ona si sem prišla vypočuť pani verejnú ochrankyňu práv. Ja keď som hovoril o zdržanlivom prístupe pani verejnej ochrankyne práv, tak som myslel súčasnú situáciu a myslel som to, že keď verejne upozorní na nejaký problém, tak to nie je, že zistí ten problém a ide na bubon hneď do médií, ale že sa snaží najprv komunikovať s dotknutými inštitúciami, upozorniť na to, že tam je problém, zjednať nápravu, nesnaží sa vyhrocovať veci, a myslím, že je to veľmi správny prístup špeciálne v tejto dobe a špeciálne v tejto situácii. A myslím si, že je aj teda nezmysel obviňovať ju z lenivosti, na ten problém s miestnosťami a so zadržiavaním ľudí upozornila už pani poslankyňa Dubovcová. Ja som s kolegami dal návrh zákona, ktorý to riešil a, samozrejme, bol odmietnutý... (Prerušenie vystúpenia časomerom.)
Paška, Pavol, poslanec NR SR (2011-09-13):
(Nie je zapnutý mikrofón.) Pán predseda, ja vás žiadam, aby tu bol poriadok. Každý poslanec má právo...
I. Šimko, minister vnútra SR: (2001-09-11):
Chcem povedať, že nie pre vládu, ani pre Národnú radu, ale pre občanov našej vlasti je potrebné a je dobré, aby sme čím skôr poznali platný a záväzný rozsah a obsah reformy verejnej správy, a takisto práve preto, aby táto reforma verejnej správy mohla byť dobre zrealizovaná a aby nová úroveň územnej samosprávy mohla dobre fungovať, je potrebné, aby boli dostatočne skoro prijaté a dostatočne dobre prijaté aj ďalšie realizačné právne a podzákonné predpisy. Preto prosím o podporu aj tohto vládneho návrhu na skrátené legislatívne konanie, pretože ide tiež o zákon, ku ktorému sa viaže, teda ten zákon, ku ktorému sa viaže, je jedným zo zákonov, ktoré vytvárajú celý balík reformy verejnej správy. Prosím o podporu tohto návrhu. Ďakujem pekne za pozornosť.
A. Belousovová, podpredsedníčka NR SR: (2008-05-13):
vládnom návrhu zákona o organizácii a podpore športu a o zmene a doplnení niektorých zákonov . Vládny návrh zákona ste dostali ako tlač 588 a návrh na jeho pridelenie na prerokovanie výborom je v rozhodnutí č. 613. Prosím teraz podpredsedu vlády a zároveň ministra školstva Slovenskej republiky pána Jána Mikolaja, aby vládny návrh zákona uviedol. Nech sa páči, pán minister.
Chaban, Ivan, poslanec NR SR (2011-02-11):
Ďakujem, pán predsedajúci. V rozprave vystúpili dvaja páni poslanci, ktorí nepredniesli pozmeňujúci návrh. Pán predsedajúci, dajte, prosím, hlasovať o pripomienke výboru pre zdravotníctvo, ktorú výbor odporúča schváliť.
Zelník, Štefan, poslanec NR SR (2019-11-27):
Ďakujem za slovo, vážený pán predsedajúci. Pán kolega Dostál, nemôžem s vami súhlasiť, s tvrdením, že dodatočný daňový odvod z obchodných reťazcov spôsobil nárast cien. Veď zákon nevošiel ešte ani do platnosti. Bol zrušený. Ceny rástli už pred ním a rastú stále. A keby to bola pravda, ako hovoríte, že kvôli tomu narástli ceny, tak keď zákon bol zrušený, tak ceny potom mali klesnúť. Ale nie je to tak. Takže, prosím, nespájajte zákon o dodatočnom daňovom zdanení obchodných reťazcov s rastom cien, lebo tie rastú stále, a nemá na to vplyv tento zákon, ktorý nakoniec bol aj tak zrušený. Ďakujem.
Laurenčík, Milan, podpredseda NR SR (2020-04-23):
Pán poslanec Mazurek.
P. Hrušovský, predseda NR SR: (2003-11-06):
Pán spoločný spravodajca, nech sa páči, uvádzajte ďalšie hlasovania. (Ruch v sále.) Páni poslanci, prosím o pokoj. Pán poslanec Galbavý...
B. Bugár, podpredseda NR SR: (2006-02-02):
(Hlasovanie.) Prítomných je 136 poslancov, za 136. Konštatujem, že návrh pána poslanca Polku získal podporu všetkých poslancov a bol schválený. Prosím teraz pána poslanca Jozefa Mikuša, aby uviedol návrhy uznesení k návrhu poslancov Národnej rady Slovenskej republiky Jána Drgonca a Petra Miššíka na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 1400). Nech sa páči.
Jurinová, Erika, podpredsedníčka NR SR (2013-05-16):
Ďakujem pekne, pán spravodajca. Otváram rozpravu. Do rozpravy som dostala jednu písomnú prihlášku, a to pána poslanca Novotného z klubu SDKÚ – DS. Nech sa páči.
Andreánsky, Ladislav, poslanec NR SR (2017-05-11):
Ďalej hlasujeme o bode 3. Odporúčanie gestorského výboru je neschváliť.
Laurenčík, Milan, podpredseda NR SR (2021-02-04):
Prosím, prezentujme sa a hlasujme o bodoch spoločnej správy. (Hlasovanie.) Prítomných 122, za 100, proti 0, zdržalo sa 22, hlasovali všetci. Konštatujem, že návrhy zo spoločnej správy sme schválili. Pán spoločný spravodajca, predložte návrh na pokračovanie rokovania o návrhu zákona v treťom čítaní.
Kollár, Boris, poslanec NR SR (2016-09-08):
Ďakujem, pán predsedajúci. Ja by som chcel len krátko reagovať na pána poslanca Pčolinského, keď spomínal presne tie technické zariadenia tuná, ten internet. Ja som toho istého názoru, zakazovať nám tuná prenosy, fotenia atď., keď je to legálne, zhora z balkóna každý si to môže nasnímať, len poslanec si to nesmie, je také veľmi skutočne smiešne, trápne, aby sme si nemohli urobiť fotografiu alebo aby si nemohli niečo natočiť. A keď už ako to aj môj predrečník povedal, skutočne tá technologická vybavenosť Národnej rady je veľmi, veľmi nízka. Nie je schopná vôbec preniesť nejaké dáta von ľuďom, to seká. Skutočne nemôžeme to priamo sprostredkovať, ľudia sa sťažujú, no tak veľa poslancov, keď boli veľmi zaujímavé pasáže, tak to ľuďom sprostredkovali cez svoj vlastný mobilný telefón, a teraz to ideme zakázať. Tak ja si myslím, že neriešme dôsledok, ale príčinu. A tá príčina je, skutočne pozrime sa, prečo to nefunguje. A potom si vieme veľmi ľahko to obísť aj my ako poslanci a si to vieme niekde stiahnuť z kamery alebo z nejakého systému. Ale my sme naozaj nad tým sedeli s našimi technikmi a snažili sme sa získať, ako najlepšie vieme získať záznam. No a skutočne sme nad tým špekulovali a nevieme z toho vyjsť, tak potom to riešime aktuálnym prenosom napríklad cez Facebook a tam to fungovalo bez problémov. Takže skutočne najprv sa pozrime na naše vybavenie, až potom začnime zakazovať, kritizovať poslancov. Je to naše právo to sprostredkovať aj našim občanom, takže nám to nebráňte, prosím.
Laššáková, Ľubica, poslankyňa NR SR (2023-12-12):
Ďakujem pekne za slovo. Vážený pán predseda, vážené kolegyne, kolegovia, spoločná správa obsahuje 17 pozmeňujúcich a doplňujúcich návrhov. V rozprave vystúpili 4 poslanci, nikto z nich však nepodal pozmeňujúce ani doplňujúce návrhy. Teraz prejdeme k hlasovaniu o pozmeňujúcich návrhoch zo spoločnej správy. Pán predseda, dajte, prosím, hlasovať spoločne o bodoch 1 až 17 zo spoločnej správy s odporúčaním gestorského výboru schváliť.
Laššáková, Jana, podpredsedníčka NR SR (2013-06-18):
Pán poslanec Podmanický, nech sa páči.
Ďuriš Nicholsonová, Lucia, podpredsedníčka NR SR (2017-03-30):
Pán poslanec Fecko.
Kollár, Boris, predseda NR SR (2021-10-07):
Prosím, prezentujme sa a hlasujeme. (Hlasovanie.) Prítomných 126 poslancov, za 80, proti 41, zdržalo sa 5. Uvedený návrh sme schválili.
Bugár, Béla, podpredseda NR SR (2010-10-13):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku do rozpravy. A pýtam sa, či sa hlási niekto ústne do rozpravy. Nie je to tak. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 122). Nech sa páči, pán podpredseda vlády, máte slovo.
Osuský, Peter, poslanec NR SR (2010-12-14):
Keďže sme sa rozhodli, že návrh zákona prerokujeme v druhom čítaní, odporúčam v súlade s rozhodnutím predsedu Národnej rady Slovenskej republiky, aby návrh zákona bol pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady pre hospodárstvo, výstavbu a dopravu a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady určiť výbor pre vzdelávanie, vedu, mládež a šport s tým, aby výbory, ktorým bude návrh zákona pridelený, tento prerokovali v druhom čítaní do 27. januára 2011 a v gestorskom výbore do 31. januára 2011.
Hrnčiar, Andrej, podpredseda NR SR (2017-02-07):
Ďakujem, takže prerušujem rokovanie do hlasovania, do 17.05. (Prestávka.) (Po prestávke.)
Sidor, Igor, poslanec NR SR (2011-10-21):
Keďže sme hlasovali o všetkých bodoch zo spoločnej správy i o návrhu z rozpravy, mám splnomocnenie gestorského výboru. Dajte, prosím, hlasovať o tom, že uvedený návrh národná rada prerokuje v treťom čítaní ihneď.
J. Senko, poslanec: (2008-12-02):
Čo sa týka maďarskej menšiny alebo maďarského jazyka, v tomto prípade je tu jeden závažný historický fakt, a síce ten, že v roku 1867 nariadenie budapeštianskej vlády malo za cieľ maďarizovať slovenské geografické názvy. V tomto období napr. nitriansky župan vydal pokyn, ako treba premenovať pôvodné názvy slovenských obcí a miest. Tak sa vlastne v tom období diala aj maďarizácia na vtedy území Uhorska. Nemenili sa len názvy slovenských miest a obcí. Doslova pod násilím sa pomaďarčovali aj mená slovenských predkov na maďarské priezviská, ak sa chceli udržať v tej štátnej správe. Takže v súvislosti s tým je tu istý problém z hľadiska používania maďarských názvov a nerešpektovania slovenských pôvodných názvov obcí a miest Slovenska. Ďakujem.
Kotleba, Marian, poslanec NR SR (2016-04-26):
Pán minister, ja si dovolím na začiatok vás pochváliť. Ste povedal, že z opozície nikto, tak ja si dovolím vás pochváliť, lebo ten prejav bol špičkovo prichystaný, pripravený super. Len trošku ste potom uleteli podľa môjho názoru a k programovému vyhláseniu vlády ste povedali naozaj veľmi málo, viacej ste sa venovali poslancovi Lipšicovi a Matovičovi. A napriek tomu sa našli dva fakty, ktoré by som si dovolil vypichnúť z vášho prejavu a ktoré možno ste si nejako nedali do súvislosti alebo ste jednoducho vychádzali zo zlých informácií, ale to asi nie. Hovorili ste o kontinuite znižovania verejného dlhu voči HDP. To je síce pravda, áno, že voči HDP verejný dlh klesá, ale skutočnosť je taká, že v absolútnych číslach len za posledné dva roky narástol o viac ako 2 mld. eur. Všetci ľudia, ktorí majú nejaký dlh, vedia, že ten dlh musia splatiť dovtedy, kým ho majú, je jedno, koľko to je percent voči čomu. Čiže nemôžme kŕmiť obyvateľov Slovenska tým, že voči HDP dlh klesá, kým v skutočnosti v absolútnej výške dlh narastá. No a potom ešte veľmi taká z môjho pohľadu dôležitá poznámka o použití vodného dela voči ľuďom, ktorí vyjadrovali na ulici svoj názor, vy ste to povedali v súvislosti s kauzou Gorila a že vtedy prvýkrát v histórii bolo, teda v histórii Slovenskej republiky od 1993 bolo použité vodné delo. Musím vás opraviť, prvýkrát bolo vodné delo použité proti ľuďom za čias, keď vy ste boli minister vnútra, bolo to v roku 2009 v Šarišských Michaľanoch proti ľuďom, ktorí sa tam postavili proti cigánskemu teroru. Vtedy prvýkrát bolo použité vodné delo proti ľuďom, ktorí absolútne nič nespravili, len chceli práve to, aby vy ako minister vnútra ste prišli na miesto činu a povedali, čo chcete v tento veci spraviť. Ďakujem. (Potlesk.)
Grendel, Gábor, podpredseda NR SR (2021-05-11):
Pán poslanec Filip Kuffa.
J. Laššáková, poslankyňa: (2009-06-24):
Prosím, pán predseda, dajte hlasovať o postúpení zákona do tretieho čítania.
D. Lipšic, poslanec: (2010-06-10):
„1. § 4 sa dopĺňa odsekom 4, ktorý znie: „Vláda Slovenskej republiky je oprávnená v roku 2010 použiť sumu 27 mil. eur na financovanie odstraňovania škôd spôsobených povodňami.“ 2. V prílohe č. 3 v kapitole Ministerstva školstva Slovenskej republiky sa suma 2,348 231 752 mld. nahrádza sumou 2,321 231 752 mld. a suma 63,455 387 mil. sa nahrádza sumou 36,455 387 mil.“.“ Odôvodnenie. Navrhuje sa, aby sa časť rozpočtových výdavkov ministerstva školstva v sume 27 mil. eur, ktoré sú určené na spolufinancovanie, použila na pomoc občanom postihnutým povodňami. Ide o sumu, ktorá mala byť pôvodne určená na financovanie Národného futbalového štadióna v roku 2010. Bod 2. Doterajší článok III sa označuje ako článok IV. Dávam pozmeňujúci návrh s podpismi poslancov pánovi spravodajcovi. Nech sa páči. Ďakujem.
Grendel, Gábor, podpredseda NR SR (2022-06-16):
Pán poslanec nemá doplňujúcu otázku. Takže ideme na ďalšiu od pána poslanca Jozefa Šimka pre pána ministra zdravotníctva. Otázka znie: „Vážený pán minister, pred pár mesiacmi občania regiónu Gemera-Malohontu i samotného mesta Rimavská Sobota podpisovali petičné hárky za záchranu nemocnice Rimavská Sobota. Osobne ste mi sľúbili, že Rimavská Sobota sa nemusí ničoho báť, nakoľko sa v Rimavskej Sobote vybuduje taká istá nemocnica z financií plánu obnovy ako v Michalovciach. Žiadam vás o odpoveď, aká je dnes situácia.“
B. Bugár, podpredseda NR SR: (2002-07-02):
Žiadam všetkých poslancov, aby sa vrátili na hlasovanie do rokovacieho priestoru. Budeme hlasovať. Nech sa páči, vráťte sa, prosím vás, žiadam vás. Pán poslanec Ftáčnik, chcete sa vyjadriť? Až potom, keď pani spravodajkyňa uvedie poprípade váš návrh. Dobre? Ja si myslím, že to bolo trošku nedorozumenie. Nech sa páči, procedurálny návrh. M. Ftáčnik, poslanec: Vážený pán podpredseda, ja sa nechcem vyjadrovať, lebo rozprava skončila, ja chcem len upresniť to, čo povedal pán predkladateľ.
Šalitroš, Radomír, poslanec NR SR (2023-12-07):
Pán poslanec Sulík, ja chcem najprv komentovať to, čo ste vraveli, že úplne stačilo s bankami sa dohodnúť, aby navýšili tie úrokové sadzby maximálne o 27 % a, a vybavené, tak ja chcem k tomu povedať, že to považujem úplne za akože veľkú hlúposť a hlavne kvôli tomu, že banka keď dáva hypotéku napríklad s fixáciou tri roky, tak ona si tie peniaze požičia na tri roky od Európskej centrálnej banky a pred troma rokmi si to požičiavala za nulu a dneska pri refixácii si to požičia za štyri percentá. Takže z 0,5 %, čo mal predtým klient, tam tých 0,5 je nejaká marža banky, vy vravíte o 27 %, čo je plus-mínus 0,65 a, ale jak to môžu dať, keď si to dneska požičajú za štyri percentá. Veď to je totálna blbosť. Takže, takže takéto riešenie neexistuje. A čo sa týka reportu Národnej banky Slovenska, že jedno percento iba nespláca, aj pán Kišš vraví, že v roku 2023 iba dve, 2,6 %, tak jako ja neviem, či Národná banka má nejakú vešteckú guľu, ale pozrite sa na report Národnej banky pred štyrmi rokmi, ako odhadovali infláciu a rast cien nehnuteľností na tieto posledné tri roky a uvidíte, že to bolo diametrálne odlišné. Proste v tomto svete, kde je veľa faktorov typu covid, Ukrajina, Izrael a podobne, tak tie veci sú oveľa viac turbulentné ako predikuje napríklad Národná banka Slovenska. Ďakujem.
Bugár Béla, podpredseda NR SR (2017-05-09):
Nech sa páči, prezentujme sa a hlasujme. (Hlasovanie.) Prítomných 136, za 110, 1 proti, 24 poslancov sa zdržalo hlasovania, 1 nehlasoval. Konštatujem, že návrh sme odsúhlasili.
Bugár, Béla, podpredseda NR SR (2017-09-07):
Pán poslanec, už sme si zvykli, že používate také slová, ktoré tu nepatria, ale viete čo? Už vás ani napomínať nebudem. Nech sa páči, pani poslankyňa Blahová, môžte reagovať na faktické poznámky.
Hlina, Alojz, poslanec NR SR (2014-02-12):
A koniec koncov, ak ide z Trnavy a má tu byt, tak mal spať tu. Ja neviem, mňa proste nezaujíma neprofesionalita. Nezaujíma ma. Ja mám rád profesionálov. Prosím vás, naučme sa to. K tomu ešte poviem, keď sme už takto začali... (Prerušenie vystúpenia predsedajúcou.)
Paška, Pavol, predseda NR SR (2014-10-29):
(Hlasovanie). 135 prítomných, 49 za, 70 proti, 14 sa zdržalo, 2 nehlasovali. Tento návrh sme neschválili.
Grendel, Gábor, podpredseda NR SR (2023-02-09):
Ďakujem, pán poslanec. K tlači 1409 je spravodajcom pán poslanec Marián Viskupič, predseda gestorského výboru pre financie a rozpočet. Nech sa páči, pán poslanec, máte slovo.
Milanová, Natália, poslankyňa NR SR (2019-09-18):
Ďakujem veľmi pekne. Ja by som v súvislosti s týmto návrhom súhlasila s Ondrom Dostálom takmer vo všetkých bodoch, ale chcem podotknúť, že napríklad pre mňa siahanie na akýkoľvek občiansky aktivizmus nie je správne. Ja občiansky aktivizmus považujem za veľmi cenný, pretože koľkokrát supluje verejnoprospešné, alebo teda sociálne, spoločenské agendy, ktoré jednoducho chýbajú. A keď sa ľudia združujú a konajú v prospech svojho okolia, tak ja to iba vítam, a ak potom chcú sa aj politicky angažovať, tak taktiež mi to nevadí. Ale naozaj je tu otázka, že či je vhodné, aby či už formálne občianske združenie, alebo teda neformálne združenia uvádzali tieto svoje názvy v kolónke zamestnanie, na tom sa asi všetci zhodneme, a keď sme rozmýšľali, že akým spôsobom naozaj by bol najvhodnejší systém vytvoriť pre všetkých zúčastnených, ktorí aj momentálne fungujú v rámci občianskych združení, potom sa tu naozaj naskytá otázka vytvoriť priestor pre akési lokálne, nazvem to lokálne strany, ktoré boli riadne registrované, a ľudia by sa tam mohli riadne združovať a takto by sme mohli fungovať, si myslím, a pre všeobecnú spokojnosť. Ďakujem pekne.
Pellegrini, Peter, predseda NR SR (2024-01-16):
Pán poslanec Matovič.
Figeľ, Ján, podpredseda NR SR (2015-12-09):
Nech sa páči, Ladislav Kamenický.
Pellegrini, Peter, predseda NR SR (2015-02-05):
Prezentujme sa a hlasujme o návrhu postúpiť tento návrh zákona do druhého čítania. (Hlasovanie.) Prítomných 136 poslancov, za hlasovalo 45, proti bolo 67, zdržalo sa 24. Návrh sme neschválili. Poprosím teraz pána poslanca Kadúca, aby prišiel uviesť prvé čítanie o bode č. 35 programu návrhu skupiny poslancov na vydanie zákona, ktorým sa dopĺňa Trestný zákon (tlač 1342). Nech sa páči, pán poslanec, máte slovo, uveďte hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 1342.)